**Chestionar privind utilizarea instrumentelor de finanţare specificate de Directiva (UE) 2018/410**

**Context**

Directiva UE 2018/410 a Parlamentului European și a Consiliului din data de 14 Martie 2018 aduce modificări în modul de funcționare al instrumentelor de finanţare din cadrul mecanismului ETS. Directiva ETS revizuită menţionează principiile pentru funcţionarea instrumentelor de finanţare, iar Statele Membre vor trebui să ia decizii importante cu privire la cum vor fi utilizate fondurile puse la dispoziţia lor. Între modificările aduse de Directivă, se regăseşte înfiinţarea Fondului pentru Modernizare pentru susţinerea investiţiilor cu emisii scăzute de carbon în sectoarele energetice din zece State Membre ale Uniunii cu venituri sub media europeană, precum şi a Fondului de Inovare ce poate fi accesat de toate Statele Membre. Suplimentar, mecanismul de finanţare pentru modernizarea sectorului energetic, aşa numitul Mecanism Articolul10c, a fost reformat şi va fi disponibil pentru aceleaşi zece State Membre cu venituri scăzute, printre care se numără şi România.

În acest context, obligația României până la 30 iunie 2019 constă în definirea generală a modului de alocare și specific pentru Mecanismul 10c – alocarea tranzitorie opțională cu titlu gratuit, prin publicarea unui cadru național detaliat și transmiterea către Comisie, a următoarelor elemente:

I. Procedura de ofertare concurențială în cadrul Mecanismului 10c, pentru proiecte mai mari de 12,5 milioane euro

1. Numărul planificat de runde pentru procedura de mai sus
2. Criterii de selecție clare, obiective, transparente și nediscriminatorii

II. Selecția proiectelor cu valoare < 12,5 milioane euro și prioritizarea acestora, pe baza unor criterii obiective și transparente

Rezultatele procesului de selecție vor face obiectul unei consultări publice ulterioare.

De asemenea până la 30 septembrie România trebuie să notifice Comisiei Europene suma alocațiilor ce vor fi utilizate pentru Mecanismul Articolului 10c, inclusiv dacă va utiliza opțiunea de transferare a unei părți sau a întregii alocații către Fondul pentru Modernizare.

**Ipoteze**

* Utilizarea eficientă și pragmatică a instrumentelor din cadrul mecanismului ETS vor fi corelate cu obiectivele strategice ale României, consemnate în Planul Național Integrat în domeniul Energiei și Schimbărilor Climatice 2021-2030 (PNIESC)
* În contextul obiectivelor UE / PNIESC / ETS, criteriile de evaluare (selecție) vor stabilite luând în considerare, cel puțin, următoarele:
1. Piloni
* Decarbonare
* Eficiență Energetică
* Securitate Energetică
1. Obiective operaționale PNIESC
* OP 13 – Reducerea emisiilor de gaze cu efect de seră (GES)
* OP 9 - Creșterea eficienței energetice
* OP 1 - Mix energetic și diversificat
* OP 2 - Menținerea unui nivel scăzut de dependență energetică
* OP 3 - Creșterea interconectării rețelelor de transport de energie
* OP 8 – Înlocuirea (orizont 2030) a capacităților de producție energie electrică ce vor ieși din exploatare cu unele noi, eficiente și cu emisii reduse
* OP 12 – Stimularea investițiilor în dezvoltarea industriei producătoare, de echipamente SRE / eficiență energetică / electromobilitate
* OP 18 – Creșterea accesului populației la energie electrică, termică și gaze naturale
1. Alte criterii generale:
* Entitățile vor avea posibilitatea de participare, în condițiile îndeplinirii obiectivelor strategice ale României, criteriilor de reducere a emisiilor și de viabilitate economică a proiectului
* Proiectele ce nu se pot încadra în alte instrumente de finanțare (ex –fonduri structurale sau programe naționale) vor avea prioritate atâta timp cât se încadrează în condițiile specificate de Directivă
* Lista consolidată a proiectelor nu reprezintă garanția alegerii finale

**Obiectiv**

Scopul acestei consultări cu operatorii publici și privați din domeniul energiei sau din orice domeniu eligibil este de a colecta propunerile de proiecte ce pot beneficia de instrumentele de finanțare din cadrul mecanismului ETS, informații și recomandări, precum și a calibra implementarea instrumentelor în corelare cu obiectivele României și cu mecanismul de funcționare propus de CE.

**Listă generalizată a indicatorilor necesari pentru fiecare proiect**

Vă rugăm sa furnizați, ad minimum, date referitoare la investiția vizată pentru posibilitatea de eligibilitate pentru finanțare prin instrumentele aferente mecanismului ETS (10c și 10d)

* 1. Definirea investiției ………………………………………………………..............................................
	2. Obiectul investiției ………………………………………………………….............................................
	3. Efectele investiției
		1. Contribuția la creșterea eficienței energetice …………………………………...................
		2. Contribuția la reducerea emisiilor de CO2 ……………………………………….................
	4. Perioada de realizare a investiției …………………………………………………………......................
	5. Valoarea investiției, în Euro și RON …………………………………………………….......................
	6. Indicatorii de eficiență economico-financiară (VAN, RIR) ……...........................................
	7. Sursele de finanțare ale investiției (sursa de finanțare și procentul aferent din investiție)

……………………………….......................................……………………………….................................

Totodată, pentru constituirea unui cadru general echitabil și nediscriminatoriu, avem rugămintea de a avea amabilitatea privind furnizarea de răspunsuri referitoare la aspectele menționate în continuare.

1. **Mod general funcționare**
	1. În opinia Dvs, considerați benefică o distribuție a certificatelor în etape (ex – pe faze de implementare) sau într-o singură tranșă la final? Vă rugăm să argumentați.

**1.2** Având în vedere fluxurile simplificate ale celor două instrumente, din prisma investițiilor propuse de Dvs, care dintre cele două mecanisme ar avea aplicabilitate, într-un mod eficace, eficient și transparent? Vă rugăm să argumentați răspunsul, atât pentru selecția dorită, cât și pentru opțiunea respinsă (‘de ce considerați ineficientă încadrarea în ……………………………….)

* 10c – alocare gratuită, până la 70% din valoarea proiectului
	+ Proiecte < 12,5 milioane euro – alocare directă
	+ Proiecte > 12,5 milioane euro – procedura competitivă
	+ Condiție de finanțare pentru costul de 30% suportat de către entitatea (entitățile) juridică(e) privată(e)
	+ Clauză dezafectare 1:1 (operatorul trebuie să demonstreze că, el sau un asociat, a dezafectat un cuantum echivalent de capacitate de producție a energiei electrice cu nivel mai ridicat de emisii)
* 10d – licitație, proiectele fiind evaluate de o comisie la nivelul UE
	+ Investiție prioritară – finanțare de până la 100%
	+ Investiții neprioritare - finanțare de până la 70%
	1. În ce măsură considerați că restricția descrisă în clauza (3) aferentă articolului 10c (asigurarea finanțării de către entitatea respectivă, în proporție de minim 30%), din Directiva 2018/410 poate limita includerea anumitor proiecte în procesul de selecție, inclusiv cele propuse de entitatea Dvs? Ce soluție/recomandare ați avea în acest caz?
	2. În ce măsură considerați că natura impactului generat de restricția descrisă în clauza (6) aferentă articolului 10c (dezafectarea 1:1), din Directiva 2018/410 poate limita includerea anumitor proiecte în procesul de selecție, inclusiv cele propuse de entitatea Dvs? Ce soluție/recomandare ați avea în acest caz?
	3. Ce recomandări ați avea pentru a asigura o transparență sporită a procesului de licitație, din perspectiva 10c, proiecte > 12.5 milioane euro?
	4. Aveți vreo altă recomandare în ceea ce privește mecanismul de implementare a 10c și 10d?

**1.7** Alte comentarii – inclusiv pe baza ipotezelor prezentate în secțiunea ‘Descriere’.

**2. Principii privind indicatori de eligibilitate, selecție și prioritizare**

**2.1.** Selecția proiectelor finanțate prin intermediul mecanismelor 10c/10d, va avea în vedere următoarele principii generale:

* 1. Încadrare în condițiile descrise prin Directiva UE 2018/410
	2. Apartenența la cei 3 piloni strategici selectați în contextul ETS
	3. Modernizarea și diversificarea sectorului energetic
1. Contribuția la reducerea emisiilor de CO2 într-un mod rentabil. Pentru aprecierea rentabilității investiției se va analiza valoarea investiției comparativ cu cantitatea de emisii de gaze cu efect de seră redusă pe parcursul duratei de viață
2. Impactul asupra sistemului energetic
3. Cantitatea de emisii redusă pe întreaga durata de viață a proiectului
4. Raport reducere emisii / număr certificate emise sau raport reducere emisii / valoare proiect
5. Viabilitatea economică a proiectului – valoare, indicatori RIR, VPN
6. Disponibilitatea finanțării
7. Durata de realizare a proiectului (sub/peste 3 ani)
8. Interval implementare, în cazul suprapunerii mai multor proiecte – spre exemplu, dacă o companie va propune două proiecte care s-ar implementa în aceeași perioadă, se va analiza oportunitatea de a selecta doar unul, pentru a maximiza proiectele finalizate într-o anumită perioadă.

Vă rugăm să furnizați un punct de vedere asupra propunerilor de mai sus.

**2.2** În ce măsură considerați că realizarea uniformizării informațiilor pentru comparabilitatea orizontală a proiectelor ar contribui la prioritizarea acestora, având în vedere obiectivele strategice?

**2.3.** Ce alte elementede selecțiecalitative / cantitative puteți recomanda, având în vedere faptul că investițiile propuse nu trebuie nici să consolideze pozițiile dominante și nici să distorsioneze în mod necuvenit concurenta și comerțul pe piața internă și, dacă este posibil, trebuie să intensifice concurența pe piața internă a energiei electrice?

**Elemente cantitative:**

**Elemente calitative:**